CELEX: 32018D1668
Language: bg
Date: 2018-11-06 00:00:00
Title: Решение за изпълнение (ЕС) 2018/1668 на Комисията от 6 ноември 2018 година за изменение на приложение I към Решение 2006/766/ЕО по отношение на вписването за Съединените американски щати в списъка с трети страни и територии, от които е разрешен вносът на живи, охладени, замразени или преработени двучерупчести мекотели, бодлокожи, ципести и морски коремоноги, предназначени за консумация от човека (нотифицирано под номер С(2018) 7207) (Текст от значение за ЕИП.)

8.11.2018   
               
               
                  BG
               
               
                  Официален вестник на Европейския съюз
               
               
                  L 278/26
               
            
         РЕШЕНИЕ ЗА ИЗПЪЛНЕНИЕ (ЕС) 2018/1668 НА КОМИСИЯТА
         от 6 ноември 2018 година
         за изменение на приложение I към Решение 2006/766/ЕО по отношение на вписването за Съединените американски щати в списъка с трети страни и територии, от които е разрешен вносът на живи, охладени, замразени или преработени двучерупчести мекотели, бодлокожи, ципести и морски коремоноги, предназначени за консумация от човека
         
            
               (нотифицирано под номер С(2018) 7207)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (1), и по-специално член 11, параграф 1 от него,
         като има предвид, че:
         
                     (1)
                  
                  
                     В Регламент (ЕО) № 854/2004 е предвидено, че продукти от животински произход се внасят само от трета страна или част от трета страна, която фигурира в списък, съставен в съответствие с посочения регламент.
                  
               
                     (2)
                  
                  
                     В Регламент (ЕО) № 854/2004 е предвидено също така, че при съставянето и актуализирането на тези списъци се вземат предвид резултатите от проверките от страна на Съюза в трети страни. В Регламент (ЕО) № 882/2004 на Европейския парламент и на Съвета (2) е предвидено, че трети страни могат да фигурират в посочените списъци само ако компетентните им органи предоставят подходящи гаранции по отношение на съответствието или равностойността със законодателство на Съюза в областта на храните и фуражите и с правилата относно здравеопазването на животните.
                  
               
                     (3)
                  
                  
                     В Решение 2006/766/ЕО на Комисията (3) са изброени третите страни и територии, които отговарят на критериите, посочени в Регламент (ЕО) № 854/2004, и следователно са в състояние да гарантират, че продуктите, посочени в Решение 2006/766/ЕО, отговарят на санитарно-хигиенните изисквания, определени в законодателството на Съюза с цел опазване на здравето на потребителите, и съответно могат да бъдат изнасяни за Съюза. По-конкретно, в приложение I към посоченото решение е определен списък на третите страни, от които е разрешен вносът на двучерупчести мекотели, бодлокожи, ципести и морски коремоноги, предназначени за консумация от човека. В този списък са посочени и ограниченията по отношение на такъв внос от някои трети страни.
                  
               
                     (4)
                  
                  
                     Последните проверки от страна на Съюза в Съединените американски щати с цел оценка на въведената система за контрол, на която се подлага производството на двучерупчести мекотели, предназначени за износ за Съюза, са от 2015 г. Тези проверки, както и уверенията, дадени от компетентните органи на Съединените американски щати, сочат, че условията за производство на двучерупчести мекотели, приложими в щатите Масачузетс и Вашингтон, осигуряват гаранции, равностойни на предвидените в съответното законодателство на Съюза. Вследствие на това вносът от щатите Масачузетс и Вашингтон на Съединените американски щати на двучерупчести мекотели, ципести, бодлокожи и морски коремоноги следва да бъде разрешен. Комисията ще определи конкретните условия за износа на тези продукти в здравен сертификат.
                  
               
                     (5)
                  
                  
                     Поради това Решение 2006/766/ЕО следва да бъде съответно изменено.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            В приложение I към Решение 2006/766/ЕО вписването за Съединените американски щати се заменя със следното:
            
               
                           „САЩ
                        
                        
                           Съединени американски щати
                        
                        
                           Щатите Масачузетс и Вашингтон“
                        
                     
         
         
            Член 2
            Адресати на настоящото решение са държавите членки.
         
         
            Съставено в Брюксел на 6 ноември 2018 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 139, 30.4.2004 г., стр. 206.
         
            (2)  Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ L 165, 30.4.2004 г., стр. 1).
         
            (3)  Решение 2006/766/ЕО на Комисията от 6 ноември 2006 г. за установяване на списъци с трети страни и територии, от които е разрешен вносът на двучерупчести мекотели, бодлокожи, ципести, морски коремоноги и рибни продукти (ОВ L 320, 18.11.2006 г., стр. 53).